פגיעת הרקטה במג'דל שמס

פגיעת הרקטה במג'דל שמס התרחשה ביום שבת, 27 ביולי 2024, בחזית הצפונית במלחמת חרבות ברזל. רקטת פלק-1 עם ראש נפץ במשקל 53 קילוגרם ששיגר ארגון הטרור חזבאללה פגעה במגרש כדורגל במג'דל שמס שברמת הגולן, גרמה למותם של 12 ילדים ובני נוער, ופצעה 34 נוספים. המתקפה גרמה לפגיעה הקשה ביותר באוכלוסייה האזרחית בישראל במלחמת חרבות ברזל לאחר מתקפת הפתע ב-7 באוקטובר. חזבאללה הכחיש את מעורבותו באירוע. מצה"ל נמסר שירי החזבאללה הוא תגובה לחיסול פעיל כוח רדואן שעות מספר לפני כן. גורמים במודיעין האמריקאי מסרו שאין ספק שהירי בוצע על ידי חזבאללה, אך לא ברור אם בשוגג. ערך מורחב – החזית הצפונית במלחמת חרבות ברזל בבוקר 7 באוקטובר 2023 פתחו ארגוני הטרור ברצועת עזה בהובלת חמאס במתקפת פתע רחבת-היקף שכללה חדירת אלפי מחבלים ליישובי עוטף עזה ורצח אזרחים תוך ביצוע פשעים נגד האנושות. יום אחרי המתקפה הצטרף חזבאללה ללחימה והחל לירות טילי נ"ט, רקטות ופגזי ארטילריה לעבר יישובים ומוצבים ישראליים. ביום שבת 27 ביולי 2024, בשעה 18:18, נשמעה אזעקה במג'דל שמס. לפי ערוץ החדשות אל-מיאדין המזוהה עם חזבאללה, הארגון ירה בערך 100 רקטות באותו יום. רקטת פלק-1 מתוצרת איראן פגעה במגרש כדורגל בעיר, שנמצא ליד גינת משחקים. הרקטה פגעה שניות ספורות אחרי הישמע האזעקה. שירותי חירום, בהם מגן דוד אדום, טיפלו בפצועים אנוש, בני 10 עד 20, חלקם הועברו למרפאות מקומיות, וחלקם הועברו לבתי חולים שונים בצפון. במהלך הערב נקבע מותם של 12 ילדים וילדות, נערים ונערות בגילאי 10–16. במתקפה נהרגו שלושה שחקנים במחלקת הנוער של מועדון ספורט בני ממבע הגולן: ג'ון ודיע אבראהים בן ה-12, חאזם אכרם אבו סאלח בן ה-15, ואמיר רביע אבו סאלח בן ה-16. איתם נהרגו עוד נערים בני משפחתם של חאזם ואמיר: יזן נאיף אבו סאלח בן ה-12 ופג'ר ליית' אבו סאלח בן ה-16. עוד בהרוגות, שתי ילדות שחקניות כדורסל מהפועל צעירי הגולן: איזל נשאת איוב בת ה-12, ואלמא איימן פח'ר א-דין בת ה-11. עימן נהרגה ילדה נוספת, ויניס אדהם א-ספדי בת ה-11. נער נוסף שנהרג הוא תושב עין קנייא הסמוכה: נאזם פאח'ר סעב בן ה-15. שני ילדים נוספים ממג'דל שמס נהרגו אף הם: מילאר מועדאד א-שעאר בן ה-10, ונאג'י טאהר אל-חלבי בן ה-11. יממה לאחר פגיעת הרקטה, נקבע מותו של הילד ג'יפארא אבראהים בן ה-11, שנעדר לאחר נפילת הרקטה ונערכו אחריו חיפושים במשך כל היום, עד שזוהו שרידי גופתו. לפני האסון, חזבאללה קיבל אחריות על מתקפת רקטות ליד מג'דל שמס כנקמה על הריגת ארבעה פעילי חזבאללה מוקדם יותר בכפר כילא. השייח' מוואפק טריף, מנהיג העדה הדרוזית בישראל, גינה את הירי: ”הלם גדול מהטבח הנוראי שאירע הערב במתקפת טרור אכזרית ורצחנית שפגעה בילדים תמימים ששיחקו כדורגל. אי אפשר לדמיין ולתאר את מראות הזוועה של הילדים וחלקיהם המרוסקים השרועים על הדשא, מדינה מתוקנת לא יכולה להרשות לעצמה פגיעה מתמשכת באזרחיה ותושביה. זו המציאות המתמשכת מזה תשעה חודשים ביישובי הצפון. הערב זה חצה כל קו אדום ושחור אפשרי”. ראש הממשלה בנימין נתניהו קיצר את ביקורו הרשמי בארצות הברית במספר שעות. עשרה מהנרצחים הובאו למנוחות בהלוויה במג'דל שמס ב-28 ביולי, שבה השתתפו אלפים רבים. בהלוויה נכחו גם שרים מהליכוד ומהציונות הדתית. חלקם ספגו קריאות גנאי וזעם מהתושבים וממשתתפי ההלוויה וביקורת על מדיניות הממשלה. ב-30 ביולי ישראל הרגה את פואד שוכר בסיכול ממוקד מהאוויר. פואד שוכר היה רמטכ"ל חזבאללה ויועצו הקרוב של חסן נסראללה, שעליו הטילה ישראל את האחריות על ירי הרקטה על מג'דל שמס. משרד הבריאות בלבנון הודיע כי בתקיפה נהרגו גם אישה ושני ילדים ו-85 אנשים נפצעו. בכיר בחזבאללה, מוחמד עפיף, טען כי הארגון אינו אחראי למתקפה על מג'דל שמס. בהודעה רשמית של חזבאללה, הארגון הכחיש "כל קשר לאירוע". צה"ל דחה את הכחשת חזבאללה והודיע כי לפי הערכות המצב בצה"ל והמודיעין, הירי למג'דל שמס בוצע על ידי חזבאללה. לבנון ממשלת לבנון גינתה את התקיפה ומסרה: ”אנו מגנים את כל מעשי האלימות נגד אזרחים וקוראים להפסקה מיידית של פעולות האיבה בכל החזיתות. תקיפת אזרחים היא הפרה בוטה של החוק הבינלאומי, הסותרת את עקרונות האנושות”. ארצות הברית ארצות הברית גינתה גם היא את התקיפה ומסרה: ”מתקפה נוראית שבה נהרגו בני נוער וילדים ששיחקו כדורגל במג'דל שמס שבצפון ישראל. ליבנו עם משפחותיהם של אלו שאיבדו את יקיריהם, ואנו מתפללים להחלמה מהירה לאלו שנפגעו. ישראל ממשיכה להתמודד עם איומים חמורים על ביטחונה, כפי שראה היום העולם, וארצות הברית תמשיך לתמוך במאמצים לסיים את ההתקפות הנוראיות לאורך הקו הכחול. תמיכתנו בישראל בלתי מעורערת, כולל נגד כל ארגוני הטרור הנתמכים על ידי איראן, כולל חזבאללה הלבנוני”. האיחוד האירופי האיחוד האירופי, שליח האו"ם למזרח התיכון וכן מדינות נוספות ובהן בריטניה, קנדה, שוודיה, ארגנטינה ובלגיה גינו את התקיפה אך קראו לשמור על איפוק כדי להימנע מהסלמה נוספת. נשיא ארצות הברית לשעבר והמועמד לנשיאות ארצות הברית דונלד טראמפ גינה בחריפות את רצח הילדים ואת חזבאללה וציין שממשלו הכיר בריבונות של ישראל על רמת הגולן. חִכְּמַת אל-הִגְ'רי, המנהיג הרוחני של הדרוזים בסוריה, גינה גם הוא את התקיפה: ”הפשע הנתעב שפגע בחפים מפשע וילדים בכפר הבטוח מג'דל שמס. אנו קוראים לחוגים הבינלאומיים להעמיד לדין את מי שביצע את הפשע. יש להעניש את האשמים באמצעות החוק הבינלאומי על מה שעשו. ילדינו אינם אתרי אימונים או אתרי ניסויים, והשמיים שלנו אינם שדה קרב של אף אחד. לא ישיגו מטרות באמצעות דם ילדינו”. גם מנהיג הדרוזים בלבנון גינה את התקיפה. מדיה וקבצים בנושא פגיעת הרקטה במג'דל שמס בוויקישיתוף גיא ורון, ‏אסון במג'דל שמס: 11 נרצחים בפגיעה ישירה במגרש כדורגל, באתר ‏מאקו‏, 27 ביולי 2024 חסן שעלאן, עינב חלבי, מילאר בת 10, איזיל בת 12, ג'ון בן 13 ופג'ר בן 16: אלו הילדים שנרצחו בירי למג'דל שמס, באתר ynet, 28 ביולי 2024 אסון במג'דל שמס: 12 ילדים נרצחו מפגיעת רקטה במגרש כדורגל, כתבה בערוץ "כאן חדשות", באתר יוטיוב (אורך: 01:10), 27 ביולי 2024 "מעלים את המוכנות שלנו לשלב הבא ללחימה בצפון", באתר צה"ל, 28 ביולי 2024 בדומה לשאר היישובים הדרוזיים ברמת הגולן, רבים מהתושבים רואים עצמם כאזרחי סוריה עד היום, ולפיכך בחרו שלא להחזיק באזרחות ישראלית אלא בתושבות קבע בלבד. 11 ילדים ונערים נרצחו בפגיעה ישירה במגרש כדורגל במג'דל שמס, באתר ynet, 27 ביולי 2024 ליאור בן ארי, חיזבאללה התנער מהירי לגולן, פוליטיקאי לבנוני-דרוזי: "דמנו לא זול, שהאו"ם יחקור", באתר ynet, 27 ביולי 2024 שחר קליימן, חיזבאללה מכחיש מעורבות: "ההאשמות לא נכונות"; בצה"ל מבהירים: ארגון הטרור אחראי, באתר ישראל היום, 27 ביולי 2024 יואב זיתון, צה"ל נערך להגיב: "רקטה גדולה פגעה במגרש. הרגנו מחבל וחיזבאללה הרג ילדים", באתר ynet, 27 ביולי 2024 US intelligence said to confirm Hezbollah behind Majdal Shams strike, but unclear if it was the intended target – report, Times of Israel, ‏28 July 2024 לירן וינשטיין, ‏הגרי בזירה: לא ידענו שחיזבאללה מתכנן לכאן ירי, באתר "סרוגים", 28 ביולי 2024 עדי חשמונאי ופאדי אמון, עדי ראייה: היתה אזעקה קצרה, ילדים בבגדי ספורט שכבו עם רסיסים, באתר הארץ, 27 ביולי 2024 היום ה-296 למלחמה | מקורות דיפלומטיים לערוץ לבנוני: מאמצים להגביל את התגובה הישראלית כך שלא תכלול ערים גדולות, באתר הארץ, 28 ביולי 2024 השמות והפנים: הנרצחים באסון במג'דל שמס, באתר ישראל היום, 28 ביולי 2024 יונתן גינזבורג, ‏בין הנרצחים במג'דל שמס: 3 שחקנים של ממב"ע, באתר ONE‏, 28 ביולי 2024 שרון קנובליך גיא ורון, ‏רקטה אחת קטלה את חייהם של 12 ילדים ונערים במגרש במג'דל שמס: אלה שמותיהם ותמונותיהם של חלקם, באתר ‏מאקו‏, 28 ביולי 2024 אלי אשכנזי‏, זוהו שרידי גופתו של ג'יפארא אברהים בן 11 שנהרג אמש בהפגזה על מג'דל שמס, באתר וואלה, 28 ביולי 2024 אבי אשכנזי, ‏פגיעה ישירה ברמת הגולן: עשרה נרצחים, רובם ילדים ועשרות פצועים, באתר מעריב אונליין, 27 ביולי 2024 עוזי ברוך, פגיעה ישירה במגרש כדורגל במג'דל שמס: עשרה נרצחים ועשרות פצועים מרקטה, באתר ערוץ 7, 27 ביולי 2024 איתמר אייכנר, יואב זיתון, מורן אזולאי, אחרי הביקורת: נתניהו המריא חזרה מארה"ב; סמוטריץ': לחסל את נסראללה, באתר ynet, 28 ביולי 2024 יאיר קראוס, חסן שעלאן, 11 מהנרצחים ממג'דל שמס הובאו למנוחות: "הילדים שאלו איך נהרגו חבריהם", באתר ynet, 28 ביולי 2024. צה"ל מודיע באופן רשמי: מספר 2 בחיזבאללה, פואד שכר אבו מוחסן - חוסל, באתר ישראל היום, 31 ביולי 2024. אבי אשכנזי, ‏"יד ימינו של נסראללה": רמטכ"ל חיזבאללה חוסל בתקיפה ממוקדת בביירות, באתר מעריב אונליין, 31 ביולי 2024 עמוס הראל, ג'קי חורי, יהונתן ליס, יניב קובוביץ ורויטרס, צה"ל הודיע כי מספר 2 בחיזבאללה נהרג בתקיפה בביירות, באתר הארץ, 30 ביולי 2024 ליאור בן ארי, רויטרס, חיזבאללה מכחיש שתקף במג'דל שמס, באתר ynet, 27 ביולי 2024 צפו בעדכון דובר צה"ל, באתר צה"ל, 27 ביולי 2024. ליאור בן ארי, ממשלת לבנון גינתה את התקיפה במג'דל שמס: "הפרה בוטה של החוק הבינלאומי", באתר ynet, 27 ביולי 2024 איתמר אייכנר, דניאל אדלסון, הבית הלבן: "מגנים את הפיגוע הנורא בגולן, תמיכתנו בישראל בלתי מעורערת", באתר ynet, 27 ביולי 2024 אוריאל בארי, ‏בעולם מגנים את הטבח: "טרגדיה אנושית", באתר "סרוגים", 28 ביולי 2024 הגינויים - והאדישות: הצביעות העולמית באשר לאסון במג'דל שמס, סרטון בערוץ "כאן חדשות", באתר יוטיוב (אורך: 02:44), 28 ביולי 2024. ליאור בן ארי, גינויים דרוזיים מתוך לבנון, וגם מסוריה: "להעניש את האשמים, דמנו לא זול", באתר ynet, 27 ביולי 2024